AaB får lov at spille på hjemmebane i næste runde af pokalturneringen, hvor nordjyderne møder Odder fra 2. division. Det er en realitet, fordi østjyderne har givet afkald på hjemmebanefordelen. Det lavest rangerede hold har normalt hjemmebane i DBU Pokalen, men den ret har Odder valgt at opgive. Derfor spilles kampen på Aalborg Stadion 19. november klokken 16.15. Vagtchef Karsten Højrup Kristensen fra Nordjyllands Politi skriver på Twitter, at stadion i Odder ikke kunne godkendes til pokalkampen, og kalder det en god beslutning at flytte kampen til Aalborg. De forsvarende pokalmestre fra AaB er det eneste nordjyske mandskab blandt DBU Pokalens 16 tilbageværende hold.

Referat:
Pokalkampen mellem AaB og Odder er flyttet, så kampen bliver spillet 19. november i Aalborg.